张杨路

张杨路是中国上海市浦东新区个东西走向个主干路，西起黄浦江东岸个杨家渡摆渡站，东到金桥路接张杨北路，1958年开始修个，西起浦东南路口接杨家渡路，东到源深路口张家楼村，长1680米，宽7米到10米，一开始是郊区农村公路，煤屑路面，两边壗多是农田，是畀手扶拖拉机跑个机耕路。张杨路箇名字用个是两头个地名张家楼、杨家渡浦东地名志。

1980年代中期，张杨路路边修仔竹园新村，铺沥青路面，开郊区公交杨行线（杨家渡到高行）。1990年代开始么，张杨路拓宽延伸，贯通陆家嘴、金桥镇，拿浦东南路西面个杨家渡路吃脱。路边征地征脱，造仔商业大厦，比方讲第一八佰伴、華潤时代广场、汤臣洲际大酒店、太平洋数码广场等，成为浦东主要个商圈。2007年，张杨路底下跑个上海轨道交通六号线开通。2008年5月，张杨路完成改造，拓宽到双向8车道，设置双向公交专用道。

 参考 

Category:浦东新区个路